10. 2006. évi mentesítés: az EU általános költségvetése, I. szakasz - Európai Parlament (
- A szavazás előtt:
Zbigniew Zaleski
(ES) Elnök úr, van egy kisebb javaslatom önnek és minden olyan elnöknek, aki szavazáskor elnököl. Nagyon sok a név szerinti szavazás, és nem hiszem, hogy az Eljárási Szabályzat előírná az elnöknek, hogy felolvassa az adatokat. Mindenki el tudja olvasni a képernyőt. Elegendő, ha ön azt mondja "elfogadva” vagy "elutasítva”.
Ha ön evvel egyetértene, időt takaríthatnánk meg.
Elnök
Ha mindenki egyetért, az elnök is.
- A 65. bekezdésre vonatkozó szavazás előtt:
José Javier Pomés Ruiz
előadó. - (ES) Elnök úr, hiba történt a számokkal, és amiről először szavazunk külön szavazással, az a 65. bekezdés, a 4. francia bekezdés kivételével, majd ezután név szerint szavazunk a 4. francia bekezdésről. Megváltoztak a számok, ilyen egyszerű.
Elnök
Így van, Pomés úr, ezért folytassuk a szavazást a 65. bekezdésről, a 4. francia bekezdés kivételével.
- A 9. módosításra vonatkozó szavazás előtt:
Jan Andersson
(SV) Elnök úr, a 65. bekezdésben nem szavaztunk az 5. francia bekezdésről. Külön szavaztunk a 4.-ről, de nem az 5.-ről.
Elnök
Andersson úr, különféle nyelvi változatok vannak, és amire ön utal, már benne van abban a részben, amiről szavaztunk.
Hogy ne merüljön fel kétség, most szavazni fogunk kizárólag arról, amit Andersson úr mond, azaz "a képviselők rokonai nem alkalmazhatók”.
- A 72. bekezdésre vonatkozó szavazás előtt:
Alexander Alvaro
(DE) Elnök úr, még akkor is, ha már túl későn mondom, azt hiszem, hogy a képviselő ellenvetését esetleg félreértette. Ő a 65. bekezdés 5. francia bekezdésről akart szavazást. Ön azonban arról szavaztatott meg bennünket, hogy a családtagok foglalkoztathatók-e. A 65. bekezdés 5. francia bekezdése azonban nem ezt szabályozza, hanem azt, hogy a kifizetések felfüggeszthetők-e szabálytalan cselekvés gyanúja esetén. Erről nem szavaztunk, illetve ön valamit nem megfelelő módon jelentett be. Csak hogy tisztázzuk a dolgokat, hogy mindenki tudja, hogy mi történik.
Elnök
Alvaro úr, a probléma ott van, hogy a különféle nyelvi változatokban ez kifejezés a mondatban más helyre került. Ez az, ami a problémákat okozza. Ezért szavaztunk úgy, hogy pontosan megmondtam, hogy miről szavazunk, hogy ne merüljön fel kétség. Érti, Alvaro úr?
Ingeborg Gräßle
(DE) Elnök úr, szeretnék rámutatni arra, hogy azok, akik készítették a szavazási listákat, ismerték ezt a problémát, így azok a jelzések, amelyek szerepelnek a szavazási listában már figyelembe veszik a különféle nyelvi problémákat. Ezzel azt akarom mondani, hogy teljesen egyértelmű volt, hogy a képviselőcsoportok miről szavaznak. Nem arról van szó, hogy senki se tudta volna, hogy miről szavaz. Mi megpróbáltuk ezt kijavíttatni az Előterjesztési Hivatalban és ki is javították.
Elnök
Mindenesetre a szavazás egyértelmű volt, úgy hogy semmilyen probléma nincs.
